Diari Oficial de la Generalitat Valenciana


Sumari del DOGV 6460, del 15-02-2011 (2011/1614)

RESOLUCIÓ d'11 d'octubre de 2010, de la Direcció General d'Energia, per la qual s'atorga a Gas Natural Cegás, SA, autorització administrativa i s'aprova el projecte d'execució, per a la construcció de les instal·lacions corresponents a la xarxa de gas natural en MOP(1) 25 bar, consistent en el relligament tècnic al Port de Sagunt. Millora en la xarxa de transport secundari, al terme municipal de Sagunt. Expedient número CBREDE 2008/29/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/1614


Data del document
:   11-10-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ d'11 d'octubre de 2010, de la Direcció General d'Energia, per la qual s'atorga a Gas Natural Cegás, SA, autorització administrativa i s'aprova el projecte d'execució, per a la construcció de les instal·lacions corresponents a la xarxa de gas natural en MOP(1) 25 bar, consistent en el relligament tècnic al Port de Sagunt. Millora en la xarxa de transport secundari, al terme municipal de Sagunt. Expedient número CBREDE 2008/29/46. [2011/1614]  
Vist l'expedient amb referència CBREDE 2008/29/46, incoat pel Servici Territorial d'Energia de València, a instàncies de Gas Natural Transport SDG, SL, amb domicili a l'efecte de notificacions a València (46416), av. Balears, 69, relatiu a la sol·licitud de 17 de juny de 2008 sobre autorització administrativa i aprovació del projecte d'execució per a la construcció de les instal·lacions corresponents a la xarxa de gas natural en MOP(1) 25 bar, consistent en el relligament tècnic al Port de Sagunt. Millora en xarxa de transport secundari, amb emplaçament en l'encreuament entre el camí Vell de Puçol a Canet i el camí de la Vallesa, al terme municipal de Sagunt, província de València.  
S'adjunta el projecte firmat pel tècnic competent i visat pel col·legi oficial corresponent, amb data 5 de maig de 2008.  
Vist que, per resolució de la Direcció General d'Energia de 23 de juny de 2008, es procedix a realitzar el canvi de titularitat de les instal·lacions de transport secundari de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Transport, SDG, SL, a favor de Gas Natural Cegás, SA, entre les quals figura la instal·lació que se sol·licita en l'expedient de referència.  
Vist que va ser realitzada la informació pública a la qual es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València el dia 9 de maig de 2009, en el Diari Oficial de la Comunitat Valenciana de 2 de juliol de 2009 i en els diaris de premsa ABC i Las Provincias de 2 de juliol de 2009.  
Segons consta en l'expedient remés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre la separata de la instal·lació projectada a l'Ajuntament de Sagunt, únic afectat, i que conté les característiques generals de la instal·lació, a l'efecte d'establir les condicions tècniques oportunes, així com l'informe sobre l'adaptació del projecte al planejament urbanístic segons el que establix l'article 75 de la Llei 16/2003, modificat per l'article 72 de la Llei 16/2008, de Mesures Fiscals, de Gestió Administrativa i Financera, i d'Organització de la Generalitat.  
No consta en l'expedient l'informe sol·licitat, a pesar de la reiteració efectuada pel Servici Territorial d'Energia a l'esmentat Ajuntament de Sagunt.  
Vist que, d'acord amb la sol·licitud i el projecte presentat, la finalitat que es perseguix amb la construcció del relligament tècnic projectat, és unir dos trams de xarxa de transport secundari existent a fi de mallar els fluxos i millorar el subministrament en la zona industrial del Port de Sagunt, atés el previsible augment del consum en esta zona, en el mitjà termini.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
Atés que la sol·licitud presentada es troba definida i regulada en el capítol I del títol III i que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Atés la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar autorització administrativa a l'empresa Gas Natural Cegás, SA, per a la construcció de les instal·lacions corresponents a la xarxa de gas natural en MOP(1) 25 bar, consistent en el relligament tècnic al Port de Sagunt. Millora en xarxa de transport secundari, amb emplaçament en l'encreuament entre el camí Vell de Puçol a Canet i el camí de la Vallesa, al terme municipal de Sagunt, província de València.  
La present autorització estarà sotmesa a les condicions que figuren a continuació:  
1. La companyia Gas Natural Cegás, SA, complirà estrictament les obligacions que s'assenyalen en l'article 68, Obligacions dels titulars d'autoritzacions per a la regasificació, transport i emmagatzemament de gas natural, de la Llei 34/1998, de 7 d'octubre, del Sector d'Hidrocarburs, així com en els apartats 1 i 3 de l'article 6 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
2. El titular de la present autorització disfrutarà, com a transportista, dels drets que assenyala l'article 69 de la Llei 34/1998, de 7 octubre, del Sector d'Hidrocarburs, així com els que s'assenyalen en els apartats 1 i 2 de l'article del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
3. La present autorització s'entén sense perjuí de les concessions i autoritzacions sobre protecció del domini públic que siguen necessàries, d'acord amb altres disposicions que siguen aplicables, la corresponent legislació sectorial en especial les relatives a l'ordenació del territori, urbanisme i al medi ambient, tot això segons el que establix l'article 67.3 de la Llei 34/1998, de 7 d'octubre, del Sector d'Hidrocarburs.  
4. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
5. La present autorització s'atorga sense perjuí de tercers i es deixen fora de perill els drets particulars.  
6. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució, firmat pel tècnic competent i visat pel col·legi oficial corresponent amb data 5 de maig de 2008, les característiques principals del qual s'indiquen a continuació:  
- Tipus de gas: gas natural.  
- Traçat:  
El relligament tècnic es realitza per mitjà d'una connexió a la xarxa existent amb MOP(1) 25 bar, a l'altura de l'encreuament entre el vial 1 (camí Vell de Puçol a Canet) i el vial 2 de la futura zona industrial en construcció, per a continuar la canalització al llarg del vial 1 fins a arribar al següent tram de xarxa existent MOP(1) 25 bar amb què al seu torn connecta.  
- Canonades:  
Es relliga en l'origen amb la xarxa existent RAB-15,11; d'acer al carboni, de 6''de diàmetre per mitjà d'una Te de presa en càrrega de 3''de diàmetre, i s'instal·la, a continuació, una reducció inversa de 3''x4'', i s'inicia el recorregut de la canonada en acer de 4''de diàmetre fins a arribar al següent tram de xarxa existent, on, després d'una reducció de 4''x3''connecta per mitjà d'una Te de presa en càrrega RAB-15,11; d'acer al carboni de 3''de diàmetre.  
La conducció s'executa en tota la longitud, amb diàmetre de 4''de diàmetre, en acer al carboni, grossària mínima 3,60 mm, qualitat API 5L, grau B i a una MOP(1) 25 bar, longitud total de 94,75 m en zona industrial asfaltada.  
Les canonades discorren soterrades en condicions normals, a una profunditat de 0,60 m en les voreres, i a 0,80 m en un altre tipus de terreny.  
- Proteccions. Revestiment extern per a la canonada per mitjà de polietilé i intern amb pintura epoxi, amb bandes plàstiques i/o cintes plàstiques per a unions i accessoris. Disposa de protecció catòdica que donarà continuïtat a la canalització existent.  
- Protecció mecànica: llosa de formigó en massa al llarg de tot el recorregut de la canonada.  
- Pressupost del projecte: 12.678,06 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE, 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïment flexibles i segurs.  
2. El titular de la instal·lació donarà compte de l'acabament de les obres al Servici Territorial d'Energia de València, a l'efecte de reconeixement, i presentarà l'oportú certificat de direcció subscrit pel tècnic competent, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El termini d'execució de les obres serà de 4 mesos a partir de la notificació de la present resolució. No obstant això, amb anterioritat a l'acabament del termini esmentat, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
La present resolució no és definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
(1) MOP = màxima pressió d'operació en bars  
València, 11 d'octubre de 2010.- El director general d'Energia: Antonio Cejalvo Lapeña.